CELEX: 32011R0767
Language: el
Date: 2011-08-02 00:00:00
Title: Εκτελεστικός κανονισμός (ΕΕ) αριθ. 767/2011 της Επιτροπής, της 2ας Αυγούστου 2011 , περί τροποποίησης του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης, όσον αφορά τις καταχωρίσεις που αφορούν την Τσεχική Δημοκρατία και τη Λετονία

3.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 200/14
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 767/2011 ΤΗΣ ΕΠΙΤΡΟΠΉΣ
   της 2ας Αυγούστου 2011
   περί τροποποίησης του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης, όσον αφορά τις καταχωρίσεις που αφορούν την Τσεχική Δημοκρατία και τη Λετονία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (1), και ιδίως το άρθρο 27 παράγραφος 4,
   Εκτιμώντας τα ακόλουθα:
   
               (1)
            
            
               Δυνάμει του άρθρου 27 παράγραφος 1 στοιχείο α) της οδηγίας 92/83/ΕΟΚ, τα κράτη μέλη οφείλουν να απαλλάσσουν από τον ειδικό φόρο κατανάλωσης την αλκοόλη η οποία έχει υποστεί πλήρη μετουσίωση σύμφωνα με τις απαιτήσεις κάθε κράτους μέλους, εφόσον οι απαιτήσεις αυτές έχουν δεόντως κοινοποιηθεί και γίνει δεκτές σύμφωνα με τις παραγράφους 3 και 4 του εν λόγω άρθρου.
            
         
               (2)
            
            
               Ο κανονισμός (ΕΚ) αριθ. 3199/93 της Επιτροπής (2) προβλέπει ότι οι μετουσιωτικές ουσίες που χρησιμοποιούνται σε κάθε κράτος μέλος για τους σκοπούς της πλήρους μετουσίωσης της αλκοόλης, σύμφωνα με το άρθρο 27 παράγραφος 1 στοιχείο α) της οδηγίας 92/83/ΕΟΚ, περιγράφονται στο παράρτημα του κανονισμού αυτού.
            
         
               (3)
            
            
               Στις 13 Μαΐου 2010, η Τσεχική Δημοκρατία ανακοίνωσε ορισμένες μεταβολές των οικείων διεργασιών μετουσίωσης οι οποίες επιτρέπονται από τον κανονισμό (ΕΚ) αριθ. 3199/93 της Επιτροπής.
            
         
               (4)
            
            
               Στις 18 Ιουνίου 2010, η Επιτροπή διαβίβασε την ανακοίνωση της Τσεχικής Δημοκρατίας στα άλλα κράτη μέλη.
            
         
               (5)
            
            
               Προβλήθηκαν αντιρρήσεις σχετικά με τις απαιτήσεις που κοινοποίησε η Τσεχική Δημοκρατία. Κατά συνέπεια, ακολουθήθηκε δεόντως η διαδικασία που αναφέρεται στο άρθρο 27 παράγραφος 4 της οδηγίας 92/83/ΕΟΚ. Ύστερα από συζήτηση εντός της επιτροπής ειδικών φόρων καταναλώσεως, η Τσεχική Δημοκρατία ανασκεύασε την αρχική πρότασή της κατά τρόπον ώστε οι προτεινόμενες απαιτήσεις να μην οδηγούν σε φοροδιαφυγή, φοροαποφυγή ή κατάχρηση.
            
         
               (6)
            
            
               Στις 26 Μαΐου 2010, η Πολωνία ανακοίνωσε στην Επιτροπή, σύμφωνα με το άρθρο 27 παράγραφος 5 της οδηγίας 92/83/ΕΟΚ, ότι είχε εντοπίσει κατάχρηση πλήρως μετουσιωμένης αλκοόλης η οποία είχε τύχει απαλλαγής από τον ειδικό φόρο κατανάλωσης δυνάμει του άρθρου 27 παράγραφος 1 στοιχείο α) της οδηγίας 92/83/ΕΟΚ και είχε μετουσιωθεί σύμφωνα με τη μέθοδο της Λετονίας η οποία επιτρέπεται από τον κανονισμό (ΕΚ) αριθ. 3199/93, και συνίσταται σε μείγμα ελάχιστης ποσότητας 3 λίτρων ισοπροπυλικής αλκοόλης και 2 γραμμαρίων βενζοϊκού δενατονίου ανά εκατόλιτρο αποστάγματος.
            
         
               (7)
            
            
               Η Επιτροπή διαβίβασε την ανακοίνωση της Πολωνίας στα άλλα κράτη μέλη στις 25 Ιουνίου 2010.
            
         
               (8)
            
            
               Από τις επακολουθήσασες απαντήσεις στην ανακοίνωση και από τη συζήτηση εντός της επιτροπής ειδικών φόρων καταναλώσεως φάνηκε ότι η πλειονότητα των κρατών μελών συμφωνεί με τη θέση της Πολωνίας. Η Λετονία, ανταποκρινόμενη στις ανησυχίες που διατύπωσε η Πολωνία, ανακοίνωσε στην Επιτροπή ότι συμφωνεί ως προς την τροποποίηση της οικείας μεθόδου μετουσίωσης όπως προβλέπεται από τον κανονισμό (ΕΚ) αριθ. 3199/93.
            
         
               (9)
            
            
               Κατά συνέπεια, πρέπει να τροποποιηθεί αναλόγως ο κανονισμός (ΕΚ) αριθ. 3199/93.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ειδικών φόρων καταναλώσεως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 3199/93 τροποποιείται όπως διαλαμβάνει το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 316 της 31.10.1992, σ. 21.
   
      (2)  ΕΕ L 288 της 23.11.1993, σ. 12.
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 3199/93 τροποποιείται ως εξής:
      
                  1.
               
               
                  Η καταχώριση που αφορά την Τσεχική Δημοκρατία αντικαθίσταται από το ακόλουθο κείμενο:
                  «Τσεχική Δημοκρατία
                  
                  Ανά εκατόλιτρο καθαρής αλκοόλης:
                  
                              1.
                           
                           
                              
                                          —
                                       
                                       
                                          1 γραμ. βενζοϊκού δενατονίου,
                                       
                                    
                                          —
                                       
                                       
                                          0,2 λίτρα θειοφαινίου,
                                       
                                    
                                          —
                                       
                                       
                                          1 λίτρο μεθυλαιθυλοκετόνης (βουτανόνης) και
                                       
                                    
                                          —
                                       
                                       
                                          0,2 γραμ. μπλε του μεθυλενίου (βασικό μπλε 52015 του CI)·
                                       
                                    
                        
                              2.
                           
                           
                              
                                          —
                                       
                                       
                                          0,4 λίτρα νάφθας που χρησιμοποιείται ως διαλύτης,
                                       
                                    
                                          —
                                       
                                       
                                          0,2 λίτρα κηροζίνης και
                                       
                                    
                                          —
                                       
                                       
                                          0,1 λίτρο πετρελαίου τεχνικών εφαρμογών·
                                       
                                    
                        
                              3.
                           
                           
                              
                                          —
                                       
                                       
                                          3 λίτρα αιθυλο-τριτ. βουτυλικού αιθέρα (ETBE), αριθ. CAS: 637-92-3
                                       
                                    
                                          —
                                       
                                       
                                          1 λίτρο ισοπροπυλικής αλκοόλης (IPA), αριθ. CAS: 67-63-0
                                       
                                    
                                          —
                                       
                                       
                                          1,0 λίτρα αμόλυβδης βενζίνης (BA 95 Natural), αριθ.CAS: 86290-81-5
                                       
                                    
                                          —
                                       
                                       
                                          10 χιλιοστόγραμμα φλουορεσκεΐνης, αριθ. CAS: 2321-07-05».
                                       
                                    
                        
            
                  2.
               
               
                  Η καταχώριση που αφορά τη Λετονία αντικαθίσταται από το ακόλουθο κείμενο:
                  «Λετονία
                  
                  Ελάχιστη ποσότητα ανά εκατόλιτρο αποστάγματος:
                  
                              1.
                           
                           
                              Μείγμα των ακόλουθων ουσιών
                              
                                          —
                                       
                                       
                                          9 λίτρα ισοπροπυλικής αλκοόλης,
                                       
                                    
                                          —
                                       
                                       
                                          1 λίτρο ακετόνης,
                                       
                                    
                                          —
                                       
                                       
                                          0,4 γραμ. μπλε του μεθυλενίου ή μπλε της θυμόλης ή κρυσταλλικού ιώδους·
                                       
                                    
                        
                              2.
                           
                           
                              Μείγμα των ακόλουθων ουσιών:
                              
                                          —
                                       
                                       
                                          2 λίτρα μεθυλαιθυλοκετόνης,
                                       
                                    
                                          —
                                       
                                       
                                          3 λίτρα μεθυλισοβουτυλοκετόνης·
                                       
                                    
                        
                              3.
                           
                           
                              Μείγμα των ακόλουθων ουσιών:
                              
                                          —
                                       
                                       
                                          3 λίτρα ακετόνης,
                                       
                                    
                                          —
                                       
                                       
                                          2 γραμ. βενζοϊκού δενατονίου·
                                       
                                    
                        
                              4.
                           
                           
                              10 λίτρα οξικού αιθυλεστέρα.
                           
                        Ελάχιστη ποσότητα ανά εκατόλιτρο άνυδρης αιθυλικής αλκοόλης (με μέγιστη περιεκτικότητα σε νερό 0,5 %):
                  
                              1.
                           
                           
                              τουλάχιστον 5 λίτρα και, κατ’ ανώτατο όριο, 7 λίτρα βενζίνης ή πετρελαίου.».